Ndi Tẽlisa Ndati Ovopange Ange Oku Lingila Konjo?
Ceci o sukila oku linga
Nõla ocitumãlo cimue coku lilongisila. Ocitumãlo cina okuti ka pali onjuela. Tumãla apa pali o mesa. Ku ka tange loku tala o Televisão.
Sokiya ovina vi sukila oku lingiwa lonjanga. Oku lilongisa kuove ku kuete esilivilo. Omo liaco, likolisilako oku linga tete ovopange wa tambula kosikola.
Ku ka simule. Linga esokiyo lioku linga upange wokosikola kuenda u tẽlisa.
Linga esokiyo. Kũlĩhisa eci o sukila oku linga tete, upange u kuamamo, kuenda owu u sulako. Soneha vopapelo yimue kuenda sokiya otembo yi sukiliwa oco upange waco u tẽlisiwe. Eci o mala upange waco, kapako ondimbukiso okuti wa tẽlisiwa.
Sokiya otembo yoku puyuka. Nda wa limbuka okuti wa kava, okuti ku kasi oku tiamisila vali utima kupange waco, puyukapo. Noke, ku ka cilue, malusula upange wove.
Kolela okuti o pondola oku tẽlisa upange waco. Ivaluka okuti: Etepiso li kasi pokati kondonge yiwa kuenda ondonge yivĩ, elikolisilo, okuti oku loñoloha hakoko. (Olosapo 10:4) O pondola oku litunda ciwa kosikola. Likolisilako kuenje o ka kuata onima yiwa.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn